આજે પાંચમો દિવસ છે તારો. હજી તો કેટલા બધા દિવસની સફર બાકી છે ! વિચારું છું કે હું વાયોલિન શીખવાની શરૂઆત કરું. અગાઉ એક મહિનો શીખીને મેં છોડી દીધું હતું પરંતુ હવે થાય છે કે મારે ફરીથી શીખવાનું શરૂ કરવું જોઈએ. તને થશે કે તારી મમ્મીના મગજમાં તો જબરા તૂત આવે છે. વાત સાચી છે. ઘણીવાર મને એમ થતું કે કંઈક સાવ અલગ ક્રિએટીવ કામ કરું પણ સમય અભાવે કશું કરી શકતી નહોતી. પરંતુ હવે તું છે ને ! તારે માટે પણ તારી મમ્મીએ કંઈક નવું શીખવું જ પડશે. હેં ને ?